Diari Oficial de la Generalitat Valenciana


Sumari del DOGV 8225, del 01-02-2018 (2018/373)

RESOLUCIÓ de 21 de desembre de 2017, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 97/17-AIA Sant Joan d'Alacant i el Campello.
------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8225

Data del DOGV
:   01-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/373


Data del document
:   21-12-2017

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Sant Joan d'Alacant
    * Campello, el
    * impacte ambiental

RESOLUCIÓ de 21 de desembre de 2017, de la Direcció General de Medi Natural i d'Avaluació Ambiental, per la qual s'ordena la publicació de l'informe d'impacte ambiental corresponent a l'expedient 97/17-AIA Sant Joan d'Alacant i el Campello. [2018/373]  
De conformitat amb l'article 47.3 de la Llei 21/2013, de 9 de desembre, d'avaluació ambiental, el qual estableix la publicació en el Boletín Oficial del Estado o en el diari oficial corresponent de l'informe d'impacte ambiental, resolc:  
Publicar en el Diari Oficial de la Generalitat Valenciana l'informe d'impacte ambiental corresponent a l'expedient 97/17-AIA Sant Joan d'Alacant i el Campello.  
  
«Informe d'impacte ambiental  
Expedient: 97/6843-GDI.  
Títol: Projecte línia subterrània de MT 20 kV des de la ST Cantalar fins al CT Joan Baptista Basset.  
Promotor: Iberdrola Distribución Eléctrica, SAU.  
Òrgan substantiu: Servei Territorial d'Energia (ATLINE/2017/72/03).  
Localització: terme municipal de Sant Joan d'Alacant i el Campello (Alacant).  
  
Descripció del projecte  
El projecte preveu la instal·lació d'una nova línia elèctrica de 20 kV entre la ST Cantalar i el CT Joan Baptista Basset, situats respectivament en els termes municipals de Sant Joan d'Alacant i el Campello (Alacant). El seu objecte és la millora de la qualitat de subministrament en l'entorn del CT, en l'actualitat abastit des de la ST Sant Joan, sense possibilitat d'incrementar la potència subministrada a causa de limitacions tècniques. La ST Cantalar, sí que compta amb potència suficient per a atendre noves demandes de subministrament amb l'adequada garantia i àmplia perspectiva de futur, i ofereix una configuració òptima de xarxa.  
  
Per a l'estesa de la línia elèctrica, es disposa d'una canalització ja executada des de la ST Cantalar fins a l'inici de l'avinguda Ausiàs March del Campello (2.516 m). En aquest tram, s'estendrà el cablejat sense necessitat d'executar noves obres.  
Des de l'inici de l'avinguda Ausiàs March (rotonda d'encreuament amb el carrer Sant Ramon) fins al CT Joan Baptista Basset, s'executarà una nova canalització sobre vials urbans (1.576 m), i posteriorment s'estendrà el cablejat per l'interior d'aquesta. Finalitzada l'execució de les obres, es restauraran els terrenys al seu estat anterior.  
  
Tramitació administrativa  
Amb data 27 de juliol de 2017, es va rebre del Servei Territorial d'Indústria i Energia d'Alacant, el document ambiental del projecte de línia subterrània de MT 20 kV des de la ST Cantalar fins al CT Joan Baptista Basset, a Sant Joan d'Alacant i el Campello (Alacant), acompanyat de la sol·licitud d'avaluació d'impacte ambiental simplificada presentada pel promotor. L'autorització del projecte es tramita per l'esmentat òrgan substantiu amb referència ATLINE/2017/72/03.  
Vist l'àmbit en què es desenvolupa el projecte i les seues característiques, no s'identifiquen administracions públiques afectades pel projecte diferents de les que intervenen en el tràmit substantiu d'autorització. Aquest òrgan disposa d'elements de judici suficients per a continuar amb el procediment d'avaluació d'impacte ambiental simplificada, als efectes previstos en l'article 46 i següents de la Llei 21/2013, de 9 de desembre.  
  
Consideracions ambientals  
La línia elèctrica projectada, té una longitud total de 4 km i discorre pels termes municipals de Sant Joan d'Alacant i el Campello (Alacant). Es valoren tres alternatives de traçat, i finalment s'opta per la traça descrita en aquest informe, la qual cosa permet aprofitar una canalització existent i reduir notablement el tram de nova construcció, així com la longitud total de la línia.  
El tram, que discorrerà per canalització existent, coincideix amb l'àmbit menys antropitzat, incloent-hi l'encreuament del riu Sec, així com l'encreuament de la A-7 i la N-332-a. És per tant el tram de major complexitat tècnica i major afecció potencial. Atés que ja està executada l'obra civil, únicament es requereix l'estesa del cablejat. Aquesta acció es realitza per mitjà de maquinària de tir, amb escasses necessitats d'espai i afecció reduïda en l'entorn.  
El tram de nova execució coincideix íntegrament amb vials del nucli urbà del Campello i presenta un encreuament amb el Tram. És un àmbit totalment urbanitzat. Les obres s'ajustaran al vial afectat, i es construirà una rasa de 0,5 m d'amplària mitjana. Durant les obres, l'ocupació temporal serà de 3 m per a l'aplec de materials i trasbals d'equips. Hi ha un encreuament en subterrani amb la via pecuària assagador del Campello, que en l'actualitat forma part de la trama urbana. Els residus generats per les obres es gestionaran a través d'empreses autoritzades. Considerant de forma aïllada aquest tram, el projecte no constituiria un supòsit d'avaluació ambiental.  
No se situen en l'entorn del projecte espais naturals protegits o pertanyents a la Xarxa Natura 2000. S'han identificat dos jaciments arqueològics en el nucli urbà del Campello, però les obres no s'hi aproximen. En tot cas, es considera recomanable la vigilància arqueològica de les obres en la zona urbana del Campello. La vegetació i la fauna de la zona, no presenten valor per a la conservació a causa de l'alteració produïda per l'activitat antròpica en l'entorn. D'acord amb el PATRICOVA, la zona presenta una certa perillositat d'inundació, no obstant això, per tractar-se d'una infraestructura subterrània, no es veurà incrementada la perillositat ni s'interfereix en el règim normal de les aigües.  
  
La principal afecció està associada a les molèsties sobre la població degudes a les obres. En tot cas, es realitzaran en horari diürn i amb les degudes mesures preventives i correctores que minimitzen les molèsties. Al contrari, es produirà una millora en les condicions del servei elèctric en la zona.  
Atenent els criteris de l'annex III de la Llei 21/2013, de 9 de desembre, es pot concloure:  
- Característiques del projecte. La línia es dissenya en subterrani. En la zona no urbanitzada s'aprofita una canalització ja executada, únicament es necessita l'estesa del cablejat; per això no es preveu afecció rellevant sobre l'entorn. El tram de nova construcció té una longitud a penes d'1,5 km i discorre per sòl urbà. No s'estima rellevant la utilització de recursos naturals o la generació de residus. S'adopten les mesures preventives necessàries per a evitar la contaminació i riscos associats a l'execució del projecte.  
- Ubicació del projecte. Es tracta d'un àmbit pla de caràcter predominantment urbà. La zona menys antropitzada coincideix amb el tram de canalització existent, per la qual cosa no es veurà afectada pel projecte. No hi ha espais naturals ni elements naturals d'interés que es puguen veure afectats per l'execució de la línia. El tram de nova construcció discorre en subterrani davall vials urbans existents. Una vegada en funcionament, aquesta línia constituirà una més de les infraestructures que donen servei a la zona.  
- Característiques del potencial impacte. Durant l'execució, les afeccions estaran limitades a la zona d'obres i no hi ha elements naturals sensibles en l'entorn, per la qual cosa els impactes seran poc rellevants i de curta duració, així com reversibles. En la fase de funcionament, no es preveu una afecció rellevant, atesa la tipologia subterrània de la infraestructura. La nova línia, abastirà un sector urbanitzat, millorant el subministrament elèctric de la zona.  
  
Consideracions jurídiques  
El projecte nova línia elèctrica a 20 kV, considerant la seua longitud total (superior a 3 km), constitueix un supòsit d'avaluació d'impacte ambiental simplificada, d'acord amb les previsions de la Llei 21/2013, de 9 de desembre (article 7.2.a, en concordança amb l'epígraf 4.b del annex II), ja que travessa en part una zona no urbanitzada (encara que per mitjà d'una canalització ja executada).  
L'article 13 del Decret 158/2015, de 18 de setembre, del Consell, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, modificat pel Decret 80/2016, d'1 de juliol, i pel Decret 73/2017, de 2 de juny, atribueix a la Direcció General de Medi Natural i d'Avaluació Ambiental la competència en matèria d'avaluació ambiental estratègica i de projectes.  
Per tot això, es redacta el següent:  
  
Informe d'impacte ambiental  
  
Primer  
Estimar que el projecte de nova línia elèctrica subterrània de MT 20 kV des de la ST Cantalar fins al CT Joan Baptista Basset, promoguda per Iberdrola Distribución Eléctrica, SAU, que discorrerà pels termes municipals de Sant Joan d'Alacant i el Campello (Alacant), no té efectes significatius sobre el medi ambient, sempre que s'ajuste a les previsions del document ambiental, als termes i condicions previstos en aquest informe i sense perjudici de la prèvia obtenció de les autoritzacions sectorials que se li apliquen.  
  
  
Segon  
Notificar a les persones interessades que contra la present resolució, per ser un acte de tràmit, no es pot interposar cap recurs; sense perjudici dels que, si és el cas, pertoquen en via administrativa o judicial davant de l'acte, si és el cas, d'autorització del projecte, d'acord amb el que disposa l'article 47.6 de la Llei 21/2013, de 9 de desembre.  
  
Tercer  
Publicar en el Diari Oficial de la Generalitat Valenciana el present informe d'impacte ambiental, d'acord amb el que disposa l'article 47.3 de la Llei 21/2013, de 9 de desembre.  
  
Quart  
L'informe d'impacte ambiental, perdrà la seua vigència i cessarà en la producció dels efectes que li són propis, si una vegada publicat en el Diari Oficial de la Generalitat Valenciana, no s'ha procedit a l'autorització del projecte en el termini màxim de quatre anys, d'acord amb el que disposa l'article 47.4 de la Llei 21/2013, de 9 de desembre.  
  
  
València, 12 de desembre de 2017.- El director general de Medi Natural i d'Avaluació Ambiental: Antoni Marzo i Pastor.»  
  
València, 21 de desembre de 2017.- El director general de Medi Natural i d'Avaluació Ambiental: Antoni Marzo i Pastor.